ครม.อนุมัติเพิ่มเบี้ยผู้พิการ อายุต่ำกว่า 18 ปี จาก 800  เป็น 1,000 บาทต่อเดือน เริ่ม ตุลาคมนี้
ครม.อนุมัติเพิ่มเบี้ยผู้พิการ อายุต่ำกว่า 18 ปี จาก 800 เป็น 1,000 บาทต่อเดือน เริ่ม ตุลาคมนี้ นางสาวรัชดา ธนาดิเรก รองโฆษกประจำสำนักนายกรัฐมนตรี แถลงว่า คณะรัฐมนตรี มีมติอนุมัติเพิ่มเบี้ยผู้พิการจากปัจจุบัน 800 บาท ต่อคนต่อเดือน เป็น 1,000 บาท ต่อคนต่อเดือน สำหรับผู้พิการอายุต่ำกว่า 18 ปี โดยเริ่มจัดสรรให้ตั้งแต่เดือนตุลาคม 2563 เป็นต้นไปพร้อมย้ำเตือนเกษตรกรที่ได้รับผลกระทบจากการแพร่ระบาดของโรคโควิด-19 ให้ตรวจสอบสิทธิการขึ้นทะเบียนเกษตรกรกับกรมส่งเสริมการเกษตร เพื่อเข้าร่วมมาตรการช่วยเหลือ โดยจะมีการจ่ายเงินโดยตรงรายละ 5,000 บาท/เดือน เป็นระยะเวลา 3 เดือน ตั้งแต่เดือนพฤษภาคม – กรกฎาคม 2563 ซึ่งต้องขึ้นทะเบียนผ่านเว็บไซต์ของกรมส่งเสริมการเกษตร ภายในวันที่ 15 พฤษภาคมนี้ และเกษตรกรที่ขึ้นทะเบียนแล้วให้ตรวจสอบข้อมูล เพื่อปรับปรุงฐานข้อมูลให้เป็นปัจจุบันครม.ยังเห็นชอบจัดสรรงบประมาณเพิ่มเติมในโครงการประกันรายได้มันสำปะหลัง ปี62/63 จำนวน 458 ล้านบาท โดยแบ่งเป็นงบสำหรับประกันส่วนต่าง จำนวน 448 ล้านบาท และเป็นค่าใช้จ่ายดำเนินการของ ธ.ก.ส.จำนวน 10 ล้านบาท เนื่องจากมันสำปะหลังมีราคาตกต่ำและปริมาณล้นตลาด เพราะส่งออกไปตลาดจีนไม่ได้